cyanic-selkie/wikianc huggingface dataset:
גרגואיר דה סנט וינסנט
תרומותיו המתמטיות
עבודתו של גרגואיר אמנם לא הניבה תרומות נרחבות להתפתחות ענפי המתמטיקה, אך הוא רצוי לציון בשל החשיבות ההיסטורית של היבט מסוים של עבודתו. היבט זה הוא שעבודתו הוליכה ליצירתו של מושג יסודי - הלוגריתם הטבעי. בפונקציית הלוגריתם נעשה שימוש עוד קודם לכן על ידי ג'ון נפייר, אך ההבחנה אודות החשיבות ה"טבעית" של לוגריתמים לפי בסיס e (על פני לוגריתמים לפי בסיסים אחרים), כמו גם הגילוי של הקשר שלהם לבעיית חישוב השטח תחת ההיפרבולה, הם אודות לגרגואיר.
Ductus plani in planum
בעבודתו Opus Geometricum, ובמיוחד בחלק שלה Ductus plani in planum, גרגואיר פיתח גישה שיטתית לבעיות של אינטגרציה נפחית. בין היתר מופיע בו החישוב של הנפח הנחתך מגליל על ידי מישור הנטוי ביחס לבסיס שלו, כמו גם חישוב הנפח של הגוף הנוצר על ידי חיתוך שני גלילים המוצבים בזוויות ישרות זה ביחס לזה. שתי התוצאות הללו מופיעות גם בספר השיטה של ארכימדס, אולם עבודה זו נחשבה לעבודה אבודה עד 1906, כך שגרגואיר שחזר את התוצאות בעצמו.
תרבוע ההיפרבולה
גרגואיר גילה שהשטח תחת ההיפרבולה מהצורה xy = k, הוא זהה מעל הקטע [a,b] לזה שמעל הקטע [c,d] כאשר מתקיים:
a/b = c/d.
תצפית זאת מובילה אוטומטית ללוגריתם הטבעי. התכונה שהוצגה מאפשרת להגדיר פונקציה (A(x, שהיא השטח תחת העקום מ-1 ל-x, אשר יש לה את התכונה ש-. התכונה הפונקציונלית הזאת מאפיינת לוגריתמים.
תיכון דרכא רמון ע"ש אילן ואסף רמון
תיכון דרכא רמון ע"ש אילן ואסף רמון הוא בית ספר תיכון וחטיבת ביניים בגדרה. התיכון נחנך לראשונה ב-1 בספטמבר 2009 במקור בשם "תיכון דרכא רמון על-שם אילן רמון". באותה שנה נהרג בנו של רמון, אסף, והוחלט לקרוא את בית הספר גם על שמו.
התיכון מופעל על ידי העמותה הרשומה דרכא. בתיכון ישנן שש שכבות, כ-44 כיתות (24 בחטיבת הביניים ו-20 בתיכון) ובית הספר מונה כ־1200 תלמידים מגילאים 12 ועד 18. כיום, נכון לשנת הלימודים 2021–2022, בית הספר מנוהל על ידי רונית מור.
תולדות בית הספר
עד 2009 בגדרה פעל תיכון אחד - תיכון דרכא ע"ש מנחם בגין. לאור הגידול בשיעור אוכלוסיית גדרה במרוצת השנים, נבע צורך להקים תיכון נוסף שיצמצם את העומס והצפיפות בתיכון השני. התיכון הוקם על ידי ד"ר סיגל סטרשנוב, שניהלה תיכון אחר במועצה אזורית גזר. בעת פתיחת בית הספר היו רק שתי שכבות, שכבת ז' ושכבת ח'. בית הספר גדל ומתפתח בכל שנת לימודים. החל משנת 2015 בבית הספר קיימים מבני אודיטוריום וקפיטריה שנחנכו שלוש שנים לאחר מכן.
המוטו של התיכון היא "בית לחינוך מדעי ודיאלוג חברתי". האמרה באה מכך שבבית הספר ישנן מגמות מדעיות רבות לכן התיכון מתגאה בכך. בית הספר מקדם דיאלוג בקרב התלמידים והמורים ובין עצמם. באמצעות שיח חברתי מתקיימות פעילויות מגוונות בבית הספר. החל ממפגשים רב תרבותיים, מעגלי שיח רב גילאי, שכבות בוגרות חונכות את השכבות הצעירות, כתיבה יוצרת ועוד.
ב-18 בפברואר 2020 נערך באודטוריום בית הספר אירוע בחירות של מפלגת הליכוד, בהשתתפות ראש ממשלת ישראל בנימין נתניהו, שרת התרבות והספורט מירי רגב וחבר הכנסת גדי יברקן. בעקבות מגפת הקורונה חלו שינויים אחדים בתיכון, לרבות סגירת הקפיטריה ומעבר ללמידה היברידית.
משמעות השם והסמל
בית הספר נבנה על מטע רימונים, לכן השם "רימונים" הוצע להיות שמו של התיכון. לאחר הקמתו נערכה הצבעה בקרב הצוות החינוכי של בית הספר לגבי שמו. בין השמות שהוצעו: "רמון" (על שם אילן רמון), "רימונים" ו"הדרים". לבסוף נבחר השם "רמון", ומאז בית הספר מנציח את פעילותו ומורשתו של אילן רמון ומדגיש ערכים בהם רמון דגל. הסמל נהגה ואויר על ידי אופירה אייזנברג, מורה לתנ"ך הנמנית בין מקימי התיכון. בסמל ניתן לראות כוכבים, בהקשר לחלל החיצון שבו נספה רמון.
מבנה
בית הספר מכיל ארבעה בניינים מרכזיים - בניין לשכבות ז'-ח', בניין לשכבות ט'-י', בניין לשכבות י"א-י"ב וכן בניין הנהלה בו נמצאים משרדי ההנהלה והמזכירות. כל הבניינים שלהלן מחוברים בקומתם השנייה, כך שכל בית הספר מחובר למרפסת בצורת כיכר עירונית אחת גדולה.
בבית ספר ישנו מגרש (המתפקד הן כמגרש כדורגל והן כמגרש כדורסל) המרכז את מרבית פעילויות הספורט בבית הספר. במגרש מתקיימים כל הטקסים והוא אזור מרכזי בתיכון. כמו כן, בבית הספר מצויים גם שטחים פתוחים רבים שמשמשים כמקום בילוי ורוגע לתלמידים רבים במהלך ההפסקות. באותם שטחים פתוחים מתקיימים לעיתים רחוקות גם שיעורי של"ח. בסוף שנת הלימודים 2018–2019 נפתחה בבית הספר קפיטריה בשם "בריא בריבוע". באותה שנת לימודים החל שימוש בית-ספרי באולם ספורט בו מתקיימים שיעורי חינוך גופני, ובשעות אחר הצוהריים מתקיימים בו חוגים ואירועים ציבוריים-עירוניים.
ארסן לופן
ארסן לופן (בצרפתית: Arsène Lupin) הוא גיבור הרומנים והסיפורים הקצרים של הסופר הצרפתי מוריס לבלאן (1864–1941) – "ג'נטלמן-שודד". הדמות הופיעה לראשונה בסיפור הקצר "ארסן לופן", שהתפרסם במגזין הצרפתי "Je sais tout" ביולי 1905. לבלאן כתב 28 ספרים. בנוסף, ישנם מספר ספרי המשך, שחלקם נכתבו על ידי מחברים אחרים, והדמות הופיעה בעיבודים קולנועיים שונים, בקומיקס ובטלוויזיה.
ביוגרפיה בדיונית
כמה שנים לאחר לידתו של ארסן, אמו עוזבת את תאופרסטוס ומתיישבת עם בנה בבית משפחת דרו-סוביז. בנה, ארסן, גונב את המחרוזת היקרה של המלכה מארי אנטואנט, גאוותה של דרו-סוביז (בסיפורי "השרשרת החדשה של המלכה", "הרוזנת קליוסטרו"). החקירה אמנם לא מגלה כיצד ועל ידי מי בוצעה הגניבה, אך החשד נופל על הנרייטה ד'אנדרסי. היא נאלצת לעבור לאזור הכפרי, שם היא הולכת לעולמה כעבור כמה שנים.
ארסן הצטרף ללגיון הזרים ולחם לצד צרפת בצפון אפריקה (כמתואר בסיפור "שיני הנמר"). הוא למד משפטים ורפואה והופך למומחה לרפואת עור. הוא יודע גם לטינית קלאסית ויוונית. אביו היה מורה לאגרוף, סיף, והתעמלות ולכן הכשיר את בנו באמנויות לחימה. ארסן למד גם ג'ו ג'וטסו.
מראה חיצוני
ארסן לופן הוא אמן של תחפושות ולעיתים קרובות משנה תווי פנים, צבע שיער, סגנון לבוש ואפילו אופי. לכן, קשה לתת תיאור מדויק שלו. ידוע רק שהגיבור נאה, בעל מבנה גוף רזה, ושהוא חזק בצורה יוצאת דופן, מה שעוזר לו במקצועו כגנב.
אופי
למרות שהוא שודד וגנב, הוא גם ג'נטלמן בעל נימוסים שיכול להקסים כל אדם שפוגש בו. הוא מסוגל לנטוש את תוכניותיו הפליליות עבור נערה, וסולד מאלימות כלפי נשים. לעיתים קרובות הוא משתמש ביכולותיו אלה על מנת לעזור לאומללים לצאת ממצב קשה. הוא ידוע גם כבלש שפותר תעלומות שאיש לא פתר לפניו. הגיבור אינו זר לפטריוטיות, שבאה לידי ביטוי במיוחד בפרקים המתרחשים במהלך מלחמת העולם הראשונה, בה הוא לוקח חלק בסדרת פעולות דיפלומטיות לטובת צרפת.
התפוצצות מכלית הדלק באוקובי
התפוצצות מכלית הדלק באוקובי הוא אסון שאירע ב-12 ביולי 2012 סמוך לכפר אוקובי שבניגריה, ובו מעורבות של מכלית דלק בתאונת דרכים גרמה לפיצוץ ולשרפה שבהם נהרגו 121 אנשים ונפצעו לפחות 75 נוספים.
מכלית הדלק התהפכה לתעלה לאחר שנהגהּ ניסה להימנע מהתנגשות באוטובוס, וההתהפכות גרמה לדליפת דלק משמעותית.
קרלוס, נסיך אסטוריאס
קרלוס, נסיך אסטוריאס (ספרדית: Carlos de Austria, príncipe de Asturias; 8 ביולי 1545 - 24 ביולי 1568), היה בנו של פליפה השני, מלך ספרד ונסיך אסטוריאס. קרלוס נכלא על ידי אביו לאחר שמרד בו, ומת בכלא כעבור זמן קצר.
התפוצצות מכלית הדלק באוקובי
מניין ההרוגים עמד בתחילה על 95 אנשים, אך עודכן ל-121 אנשים לאחר שהוחזרו לבית החולים גופות שנלקחו מיד אחרי הפיצוץ על ידי בני משפחות הנפגעים.
קרלוס, נסיך אסטוריאס
ביוגרפיה
קרלוס נולד ב-8 ביולי 1545 בוואיאדוליד, לפליפה, נסיך ספרד ולמריה מנואלה, נסיכת פורטוגל, בתם של ז'ואאו השלישי, מלך פורטוגל וקתרינה מאוסטריה, מלכת פורטוגל. כעבור 4 ימים מתה אמו, כתוצאה משטף דם, שהתרחש כתוצאה מהלידה. קרלוס היה בעל עיוותים במראהו, וסבל מאי יציבות נפשית.
התפוצצות מכלית הדלק באוקובי
מספר הפצועים שפונו לבתי החולים עמד על 75, אם כי ההערכות הן שמספר הפצועים היה גבוה הרבה יותר, אך הם העדיפו לקבל טיפול במרפאות פרטיות או אצל קרובי משפחותיהם.
קרלוס, נסיך אסטוריאס
ביוגרפיה
בצעירותו היה מועמד קרלוס להתחתן עם אליזבת דה ולואה, נסיכת צרפת, אולם לבסוף בשל סיבות פוליטיות אביו התחתן עמה. לאחר מכן הציעו לקרלוס את מרגריט דה ולואה, נסיכת צרפת, מרי, מלכת הסקוטים ואנה, ארכידוכסית אוסטריה, ולבסוף הוחלט בשנת 1564 שיתחתן עם אנה, ארכידוכסית אוסטריה.
התפוצצות מכלית הדלק באוקובי
נשיא ניגריה, גודלאק ג'ונתן, אמר כי הוא "עצוב מאוד מאובדן חיים רבים" ו"מבוהל במיוחד מהעובדה ששוב, כל כך הרבה חיים אבדו באסון שניתן היה להימנע ממנו".
קרלוס, נסיך אסטוריאס
ביוגרפיה
בשנת 1562 נפל קרלוס במדרגות וסבל מפגיעת ראש חמורה, אולם חייו ניצלו על ידי טרפנטציה שנעשה על ידי אנדריאס וסאליוס. לאחר החלמתו מהנפילה, הפך קרלוס לפרוע ובלתי צפוי בהתנהגותו. קרלוס שנא את הדוכס מאלבה שמונה למפקד הצבא הספרדי בארצות השפלה, תפקיד שהובטח קודם לכן לקרלוס. קרלוס יצר קשר עם למורל, רוזן אחמונט, שהיה ממנהיגי המרד נגד הספרדים, ובסתיו 1567 תכנן לברוח להולנד. אולם, חואן מאוסטריה שקרלוס שיתפו בתוכניותיו, גילה את התוכנית לפליפה השני, מלך ספרד, וב-17 בינואר 1568 עצר פליפה השני את קרלוס ושם אותו בכלא. ב-24 ביולי 1568 מת קרלוס בכלא, והועלו טענות שהורעל על ידי אביו, אך כיום סוברים החוקרים שהוא מת באופן טבעי.
איזידור כאודקט
ביוגרפיה
כאודקט נולד וגדל באמסטרדם, בן למשפחה יהודית, בנם של רבקה (1856–1943) וסימון ווראדין (1854–1909). אח לז'אק (1882–1943) וליאנט (1893–1943).
באולימפיאדת לונדון (1908) סיים כאודקט ביחד עם חבריו לנבחרת בתחרות הקבוצתית במקום שביעי. בתחרות הקרב-רב אישי הוא סיים במקום 62 עם 159 נקודות. אברהם דה אוליביירה, אברהם מוק ויונס סליר חבריו לנבחרת ההתעמלות אף הם ניספו בשואה.
במסגרת תערוכה עולמית שנערכה בבריסל, בלגיה בשנת 1910, בפסטביל ההתעמלות ביחד עם נבחרת הולנד, הוא וחבריו זכו במקום הראשון בתרגיל על המתח, מקבילים וסוס וזכו בפרס של כבוד בתרגיל החופשי. בליל 14 באוגוסט פרצה שרפה גדולה באחד האולמות ועשרות אלפי אנשים החלו לנוס ויחד איתם חיות טרף שברחו מהכלובים. העיתונות הבלגית דיווה על 11 יהודים גיבורים, ביניהם כאודקט שהגנו בגופם על האנשים מפני חיות הטרף.
בשנת 1923 פרש כאודקט מתחרויות לאחר שעבר שיתוק חלקי ברגליו.
חיים אישיים
כאודקט עבד בליטוש יהלומים. הוא התחתן בשנת 1906 עם אסתר וינינג (1886–1943). לזוג נולדו שני ילדים, אליז (1908–1974) וסימון (1910–1945). בשנת 1929 עבר עם משפחתו לאנטוורפן שבבלגיה בשל המשבר הכלכלי העולמי. עם פלישת גרמניה לבלגיה ולהולנד במאי 1940 הוא חזר עם משפחתו לאמסטרדם.
מותו
ב-20 ביוני 1943 אסתר ואיזידור כאודקט הוצאו מדירתם וגורשו מתחנת הרכבת מוידרפורט אמסטרדם לווסטרבורק. כעבור שבועיים, ב-6 ביולי, הם גורשו לסוביבור, שם נרצחו בתאי הגזים מיד לאחר הגעתם.
אליז בתו הייתה השורדת היחידה מהמשפחה. בעלה אדם מונטניס נפטר ב-3 באפריל 1945 בברגן-בלזן.
הנצחה
אריק ברואר, נינו של עמנואל ברואר וכתב ספורט הוציא לאור ספר בשנת 2009 בשם "Spartacus. De familiegeschiedenis van twee joodse olympiers". הספר מספר את סיפורה של קבוצת ההתעמלות ספרטקוס, שבה התעמלו ביחד איזידור כאודקט וחברו הטוב ביותר, עמנואל ברואר, ששרד את השואה בזכות היותו נשוי לאישה ארית. הספר זכה בפרס ספר הספור של השנה בהולנד.
הפיגוע בקניון השרון (2001)
פיגוע ההתאבדות הראשון בקניון השרון אירע ב-18 במאי 2001, בקניון השרון בנתניה. 5 אנשים נרצחו ויותר ממאה נפצעו.
גלריה
תמונות מזירת הפיגוע
מרים פרנק
מרים פרנק-אבולפיה, הייתה שחיינית ארץ ישראלית. אלופת ארץ ישראל וזוכת מדליית ארד במכביה הראשונה (1932) במשחה ל-100 מטר חופשי.
ביוגרפיה
פרנק התאמנה בקבוצת מכבי תל אביב.
1932
בתחרויות השחייה של המכביה הראשונה שנערכו בתחילת אפריל 1932 זכתה פרנק במדליית ארד במשחה ל-100 מטר חופשי בתוצאה של 1:30.2 דקות, אחרי פריצי לוי (1:17.4 דקות) והדי ורטהיימר (1:27.8 דקות), שתיהן מאוסטריה.
1933
באליפות שנערכה בחג השבועות בסוף מאי 1933 זכתה פרנק בשתי מדליות זהב במשחה ל-60 מטר חזה, לפני בת ציון (בסי) פרנק ומרים זונלפד אף הן מכבי תל אביב ובמשחה ל-60 מטר חפשי לפני מלכה לנדמן ממכבי תל אביב ושרה סברנסקי ממכבי חיפה.
1934
באליפות ארץ ישראל שנערכה בשבועות בסוף מאי 1934 זכתה פרנק בשתי מדליות, זהב וכסף. מדליית זהב במשחה ל-100 מטר חופשי בתוצאה של 1:39.3 דקות, לפני שרה סברנסקי (1:45 דקות) ומלכה לדמן (1:51.3 דקות) ומדליית כסף במשחה ל-100 מטרגב בתוצאה של 2:16.6 דקות, אחרי מרים וולף ממכבי חיפה (1:51.7 דקות) ולפני מלכה לדמן (2:27.9 דקות).
המרכז האקדמי שלם
המרכז האקדמי שלם (באנגלית: Shalem College) הוא מכללה אקדמית שקיבלה היתר להענקת תארים ראשוני מאת המועצה להשכלה גבוהה (מל"ג). מיקומו בירושלים, והוא מלמד על-פי שיטת הלימודים הליברליים, הנהוגה באוניברסיטאות העילית בארצות הברית.
המרכז האקדמי שלם מציע תוכנית לימודים לתואר ראשון B.A. דו חוגי. כלל הסטודנטים משלבים לימודים הומניסטיים, יחד עם אחת מהתוכניות הבאות: התוכנית ללימודי המזרח התיכון והאסלאם, התוכנית הבינתחומית בפילוסופיה ובהגות יהודית והתוכנית ללימודי אסטרטגיה, דיפלומטיה וביטחון. לכל תוכנית לימודים מתקבלים בכל שנה עד 25 סטודנטים.
המרכז האקדמי שלם מיועד לסטודנטים מצטיינים, וקבלה ללימודים מצריכה עמידה בקריטריונים של מבחן כניסה ייעודי, ראיון אישי ויכולות אינטלקטואליות ואישיות גבוהות. כלל המתקבלים זוכים למלגות, לרבות מלגות שכר לימוד, מלגות מחיה וסיוע בשכר דירה.
מנהיגות וסגל
המזרחן ד"ר מרטין קרמר היה הנשיא הראשון של המרכז האקדמי שלם, הוא כיהן בתפקיד משנת 2013 ועד 2017. את מקומו ירש פרופ' ישעיהו גפני, מומחה להיסטוריה יהודית בתקופת בית שני ולשעבר פרופסור אמריטוס וראש הקתדרה ע"ש סול רוזנבלום לתולדות עם ישראל ב. הנשיא הנוכחי הוא הכלכלן פרופ' ראס רוברטס, סופר ועמית מחקר ע"ש ג'ון וג'ין דה נולט במכון הובר של אוניברסיטת סטנפורד. רוברטס הוא גם המנחה של ההסכת הפופולרי "EconTalk".
עם חברי וחברות הסגל במרכז האקדמי שלם נמנים ד"ר דניאל גורדיס, סופר ופרשן העוסק ביחסי ישראל־ארצות הברית; פרופ' לאון קס, פרופסור אמריטוס בוועדה לחשיבה חברתית ע"ש אדי קלארק הרדינג ובקולג' של אוניברסיטת שיקגו; פרופ' ימימה בן מנחם, כלת פרס ישראל לחקר הפילוסופיה; פרופ' יוחנן פרידמן, חתן פרס ישראל, בתחום חקר המזרח הקרוב; פרופ' מנחם קלנר , מגדולי המומחים להגות יהודית בימי הביניים ולהגותו של הרמב”ם; והסופר אסף ענברי, זוכה פרס עגנון לאמנות הפרוזה, המלמד, בין היתר, קורס שגובש במיוחד בעבור המרכז האקדמי שלם על ספרות עברית והגות ציונית.
תוכנית לימודים
המרכז האקדמי שלם הוא חלוץ שיטת הליברל ארטס בישראל. כלל הסטודנטים לומדים את תוכנית הליבה בלימודים הומניסטיים המורכבת מקורסים בתחומים פילוסופיה, היסטוריה, ספרות, מדע ואמנות, לצד קורסי ליבה נוספים בכלכלה, סטטיסטיקה ועוד. דגש מיוחד ניתן לספרי יסוד ביהדות, בנצרות ובאסלאם (התנ"ך, התלמוד, הברית החדשה, הקוראן וכתבים נוספים), כמו גם קורסים על ההיסטוריה של המזרח התיכון וקורסים להכרות עומק עם החברה הישראלית ולקידום אזרחות מעורבת והשתתפות פעילה בחברה מגוונת. רוב הקורסים נלמדים בקבוצות של לא יותר מ־25 סטודנטים וסטודנטיות.
בתום שנת הלימודים הראשונה, הסטודנטים בוחרים באחד משלושה מסלולי לימוד: התוכנית הבינתחומית בפילוסופיה ובהגות יהודית; התוכנית ללימודי המזרח התיכון והאסלאם; התוכנית לאסטרטגיה, דיפלומטיה וביטחון.
במסלול לימודי המזרח התיכון והאסלאם ניתן דגש משמעותי על לימודי הערבית, לרבות תרגול מעשי דו-שבועי עם דוברי ערבית, תוכניות קיץ מרוכזות ועוד. לסטודנטים דוברי ערבית מוצעים לימודי פרסית. בתוכנית לאסטרטגיה דיפלומטיה וביטחון מתנסים הסטודנטים, בין היתר, בסימולציות ומשחקי מלחמה, שבהם יידרשו למלא את מקומם של מקבלי ההחלטות.
שפת ההוראה במרכז האקדמי שלם היא עברית, אף שהסטודנטים והסטודנטיות נדרשים להוכיח בקיאות בשפה האנגלית כתנאי לקבלתם.
תוכנית חוץ לימודית
הסטודנטים במרכז האקדמי שלם פועלים במגוון מיזמים למען הקהילה, וביניהם: ספריית שביל ישראל, שיפוץ דירות של משפחות רווחה בסביבת הקמפוס, פרויקט חונכות לילדים בסיכון, לימוד השפה העברית, סיוע במיצוי זכויות לעובדים ועוד.
בכל הנוגע לפיתוח המקצועי והשתלבות בשוק התעסוקה, המרכז האקדמי שלם מעניק לסטודנטים ליווי מקיף וייעוץ לאורך שנים, גם לאחר סיום התואר, ובכלל זה תוכנית מנטורינג אישית, השתלבות בהתמחויות במגוון ארגונים במהלך תקופת הלימודים בארץ ובחו"ל, הכשרות מקצועיות, אקסלרטור ליזמות ועוד.
בנוסף, כחלק מתוכנית הלימודים, מתקיים 'פורום שלם', מפגש שבועי עם אנשי רוח, אישי ציבור, פוליטיקאים וחוקרים, לשיחה על חייהם ועבודתם. בין האישים שהתארחו בפורום היו חיים גורי, אווה אילוז, דויד גרוסמן, סייד קשוע, עוזי ארד, נעמי חזן והרבנית עדינה בר-שלום.
היסטוריה
המרכז האקדמי שלם צמח מתוך מרכז שלם, מכון מחקר שנוסד בירושלים ב-1994. תהליך הפיכת מרכז שלם למרכז אקדמי החל ב-2009, ובין החותמים על הבקשה המקורית היו פרופ' רות גביזון, ד"ר דורון אביטל וד"ר עינת וילף.
הקמת המרכז האקדמי שלם הגיעה על רקע דיון ציבורי נרחב אודות המשבר במדעי הרוח בישראל. במסגרת הדיון, זכתה התבטאותו של מנכ"ל סלקום דאז, עמוס שפירא, בזכות ההשכלה הרחבה במדעי הרוח ולאו דווקא בזכות ההתמקצעות הצרה, להתייחסות נרחבת.
מיום היוסדו מתפקד המרכז האקדמי שלם כמוסד עצמאי הנהנה מחופש אקדמי מלא ואינו משתייך לשום זרם אידאולוגי, דתי או פוליטי.
הוצאת המרכז האקדמי שלם
המרכז האקדמי שלם הוא בית להוצאת ספרים שהוקמה בשנת 1995. במשך השנים, מטרותיה של ההוצאה התרחבו גם לתרגום לעברית של יצירות בנות זמננו בהגות פוליטית, כלכלית וחברתית. החל משנת 2022 ההיסטוריון יגאל ליברנט משמש כעורך הראשי של ההוצאה.
הוצאת המרכז האקדמי שלם מוציאה לאור מגוון תרגומים וספרים מקוריים בעברית ובאנגלית, והיא מחולקת לשלוש "ספריות" לפי נושאים:
אלקטריאון
במיתולוגיה היוונית, אלקטריאון (ביוונית עתיקה: Ἠλεκτρύων) היה מלך טירינס ומיקנה.
דמותו
אלקטריאון היה בנם של פרסאוס ואנדרומדה, ולו שמונה אחים ואחיות. נישא לאחייניתו או ל, בתו של פלופס. אשתו ילדה את בתם אלקמנה ותשעה בנים. נולד לו בן נוסף מחוץ לנישואים.
על פי המיתולוגיה, שישה מצאצאיו של מסטור, אחיו של אלקטריאון, הגיעו למיקנה כדי לתבוע את חלקם בממלכה. כאשר אלקטריאון סירב לדרישתם, הם הניסו את עדרו. התפתח מאבק בינם ובין בניו של אלקטריאון, ובסופו נותר בחיים רק אדם אחד מכל צד. אוורס, שנותר בחיים, מכר את העדר לאמפיטריאון, בעלה של אלקמנה, וזה החזיר את העדר לאלקטריאון, אך בטעות הרג את אלקטריאון כאשר זרק את אלתו לעבר אחת הפרות. אחיו של אלקטריאון מלך במקומו, האשים את אמפיטריאון ברצח והגלה אותו.
נכדו של אלקטריאון, שנולד לבתו אלקמנה לאחר שזאוס חשק בה, הוא הרקולס.
יורגן קולין
יורגן רומנו קולין (בהולנדית: Jürgen Romano Colin; נולד ב-20 בינואר 1981) הוא כדורגלן עבר הולנדי ששיחק בעמדת הבלם.
קריירה
קולין נולד באוטרכט להורים ממוצא סורינאמי, ובגיל 7 החל לשחק כדורגל במחלקת הנוער של קבוצת פ.ס.וו. איינדהובן. את הופעת הבכורה שלו בקבוצה הבוגרת של המועדון ערך ב-22 באוגוסט 2001, בניצחון 2–3 על דן בוס באצטדיון פיליפס. בהמשך העונה הושאל לראסינג גנק, ועמה זכה באליפות בלגיה בשנת 2002.
בעונת הושאל קולין לנאק ברדה מליגת העל ההולנדית, ושותף בכל משחקיה בעונה זו. בעונה שלאחר מכן חזר לאיינדהובן, ושותף ב-20 משחקים. בעונת רכשה נאק ברדה את קולין, שהצטיין במדיה בעונה זו, ולאחריה חתם בנוריץ' סיטי מהצ'מפיונשיפ האנגלית. בעונתו הראשונה במועדון התקשה לתפוס מקום קבוע בהרכב הקבוצה, אך בעונה שלאחר מכן הפך לשחק הרכב.
ביולי 2007 חזר קולין להולנד, וחתם באייאקס אמסטרדם. בהופעת הבכורה שלו בקבוצה זכה עמה בסופר קאפ ההולנדי, לאחר ניצחון 1–0 על פ.ס.וו. איינדהובן, קבוצתו לשעבר. קולין לא הצליח לתפוס מקום בהרכבה של אייאקס, ובעונה שלאחר מכן חתם בספורטינג חיחון מליגת העל הספרדית, אך במדיה שותף בשני משחקים בלבד. באוגוסט 2009 חתם בקבוצת ר.ק.ס. וואלבייק מהליגה הבכירה בהולנד, ובתום העונה ירד עם הקבוצה לליגת המשנה. בינואר 2011 עבר לאנורתוסיס פמגוסטה מליגת העל הקפריסאית, במדיה שיחק שנתיים וחצי.
ב-6 ביוני 2013 הגיע קולין לישראל, יחד עם חברו מאנורתוסיס, הבלם ברנקו איליץ', וחתם על חוזה לשנתיים בקבוצת הפועל תל אביב. ב-18 ביולי 2013 ערך את הופעת הבכורה שלו בקבוצה, כשפתח בהרכב בניצחון 4–1 על ברואה בבולגריה, במסגרת מוקדמות הליגה האירופית. ב-5 בפברואר 2014 החתימה הקבוצה את החלוץ פטר אורלנדיץ', והקפיאה את חוזהו של קולין בשל המגבלה על מכסת הזרים בליגת העל וסגירת חלון ההעברות. לקראת עונת 2014/2015 שוחרר איליץ' מהפועל תל אביב, וקולין חזר לסגל הקבוצה. לאחר שהתחיל את העונה כשחקן ספסל, חזר להרכב בעקבות היכולת החלשה שהפגינה הקבוצה, וערך 22 הופעות ליגה בעונה זו, אותה סיימה הפועל תל אביב בפלייאוף התחתון.
ב-31 במאי 2015 חתם קולין לעונה אחת בהפועל אשקלון, העולה החדשה לליגה הלאומית. ביולי 2016 חתם בקבוצת טורפדו כותאיסי מליגת העל הגאורגית, ובינואר 2017 שוחרר מהמועדון ופרש ממשחק פעיל.
ליאת גלר
ליאת גלר (נולדה ב-5 באפריל 1978) היא קפטן נבחרת הנשים של ישראל ברוגבי לשעבר ושופטת הרוגבי הראשונה בישראל. שיחקה בנבחרת מהקמתה בשנת 2005 ועד 2009, אז פרשה ממשחק ועברה לתחום השיפוט.
קריירה
לגלר היה חלק מרכזי בהעפלתה של ישראל לטורניר הגמר של אליפות אירופה 2008, כאשר בין היתר בעיטת המרה שלה היא זו שהביאה לניצחון על בולגריה במשחק על העלייה לטורניר. באליפות אירופה 2009 לנבחרות דרג א' שימשה גלר כקפטן הנבחרת.
במהלך שנותיה כשחקנית שיחקה גלר באס"א תל אביב, אס"א חיפה ו"הלביאות" ירושלים. בדומה לשחקניות כלורן פטריק, יעל קינן ומיקי ויצמן, היא הייתה שחקנית טכנית ומהירה, אך הייתה מאסיבית יותר מהן (67 ק"ג בתקופתה כשחקנית), ונודעה כשחקנית הגנה מעולה.
לאחר האליפות ב-2009 ובגיל 31 החליטה גלר לפרוש ממשחק ולהתחיל הסמכה כשופטת. בעונת 2010/2009 היא הייתה האישה הראשונה ששפטה בליגת הנשים, ליגת הוותיקים וליגת הנוער. כיום (2010) משמשת גלר כמתאמת השופטים של איגוד הרוגבי הישראלי.
אחיה אלון גלר הוא המנהל האדמיניסטרטיבי של האיגוד ושל קבוצת הרוגבי של רעננה, שופט אף הוא, ושחקן נבחרת ישראל בעבר ונבחרת הוותיקים כיום.
קורמורן סטרייק
קורמורן סטרייק (באנגלית: Cormoran Blue Strike) הוא דמות ספרותית, גיבור סדרת ספרי פשע שנכתבו על ידי הסופרת הבריטית ג'יי קיי רולינג, שפורסמה תחת השם הבדוי רוברט גלבריית'. הסיפור מתאר את המקרים בהם מעורב הבלש הפרטי הבריטי הבדיוני קורמורן סטרייק ושותפתו רובין אלאקוט. עד כה פורסמו שישה רומנים בסדרה, חמישה מהם תורגמו לעברית.
רולינג הצהירה אחרי הספר השלישי שיש לה תוכניות לעוד עשר ספרים לפחות. הרומן השישי, בשם The Ink Black Heart, יצא לאור ב-30 באוגוסט 2022 בהוצאת Mulholland Books. ב-12 בינואר 2023, רולינג הכריזה כי שמו של הספר השביעי הוא The Running Grave.
חמשת הרומנים הראשונים עובדו עבור רשת BBC One לסדרת טלוויזיה ששודרה מקיץ 2017.
ביוגרפיה בדיונית
בשנת 2010, קורמורן בלו סטרייק (נולד ב-23 בנובמבר 1974) - בלש פרטי, לשעבר חוקר אגף החקירות המיוחדות של המשטרה הצבאית המלכותית ובנו הבלתי חוקי של כוכב הרוק המפורסם ג'וני רוקבי (תוצאה של רומן עם לדה סטרייק)-שבור, והסוכן העסקי של אביו החוקי מעניק הלוואה לסטרייק כדי לפתוח את הסוכנות הבילוש שלו. סטרייק איבד את החצי התחתון של רגלו הימנית במתקפה באפגניסטן. הוא למד בעבר באוקספורד, אך עזב בשנתו השנייה כדי להצטרף לצבא בעקבות מות אמו.
הרומן הראשון, קריאת הקוקייה, מתחיל כשסטרייק נשכר על ידי ג'ון בריסטו, אחיה של דוגמנית העל המאומצת לולה לנדרי, שנפלה מהמרפסת שלה שלושה חודשים קודם לכן. בריסטו רוצה שסטרייק יחקור את ההתאבדות לכאורה של אחותו. סטרייק פוגש גם את רובין אלאקוט (נולדה ב-9 באוקטובר 1984), שנשלחה לשמש כמזכירתו הזמנית למרות העובדה שהוא בקושי יכול להרשות זאת לעצמו. אלאקוט זה עתה התארסה עם החבר שלה משכבר הימים, מתיו, כשהחתונה שלהם אמורה להתקיים מאוחר יותר באותה שנה. למרות שסטרייק שוכר אותה רק לשבוע אחד, מסתבר שהיא הרבה יותר מוכשרת (ושימושית) ממה שהוא מצפה ובסופו של דבר הם מאריכים את שהותה.
החיים האישיים של סטרייק מסובכים. הוא בדיוק נפרד מבת זוגו ארוכת השנים וארוסתו, שרלוט קמפבל, שנישאת מיד לגבר אחר. הוא הכי קרוב לאחותו למחצה לוסי (הילדה השנייה של אמו), איתה גדל, אם כי יש לו עוד שבעה אחים למחצה (הילדים האחרים של רוקבי) ואח למחצה אחד שהוא הבן של אמו ובעלה האחרון ג'ף וויטאקר. אפילו מערכת היחסים שלו עם לוסי עמוסה במקצת, וסטרייק מוצא את עצמו מתקרב לרובין, שתמיד רצתה להיות בלשית.
לקראת סוף הספר הראשון, לאחר שפתר את תיק לנדרי ולפני שאלאקוט עוזבת לתפקיד קבוע במקום אחר, סטרייק נותן לה מתנה: שמלת משי ירוקה שניסתה בעבר בבוטיק ושתי כחלק מהחקירה שלהם. לבסוף, השניים מחליטים שאלקוט תשאר.
הספר השני, תולעת המשי, מתחיל כשמונה חודשים לאחר סיומו של הספר הראשון. לסטרייק פונה ליאונורה קווין בתחינה לאתר את בעלה, הסופר הידוע לשמצה אוון קווין, שנעלם לכאורה ללא עקבות. אוון, שפעם הוכתר כמורד ספרותי, נאבק במשך שנים לשחזר את הצלחת הרומן המקורי שלו. סטרייק מגלה כי היעלמותו עולה בקנה אחד עם הדלפת כתב היד לרומן האחרון שלו, Bombyx Mori. הקהילה הספרותית הלונדונית מחשיבה את Bombyx Mori כבלתי ניתן לפרסום: שילוב לא נעים של אונס, סאדו-מזוכיזם, עינויים, נקרופיליה וקניבליזם, הגיבור בסופו של דבר מרמה ונאכל חי על ידי דמויות שונות שהן קריקטורות דקיקות של אנשים בחייו של אוון אותם הוא רואה כאחראים על הרס הקריירה שלו. החקירה מקבלת במהרה תפנית אחרת ומחרידה יותר, כאשר אוון נמצא מת. במהלך החקירה, אלאקוט מתמודדת עם קשיים אישיים כאשר אמו של ארוסה מתה והיא חייבת לקבל כמה החלטות קשות לגבי האיזון בין הקריירה שלה לחייה האישיים.
הרומן השלישי, דרך הרשע, מתחיל בכך שאלאקוט מקבלת חבילה משליח, שהיא מגלה שמכילה רגל ימין כרותה של אישה. החבילה מלווה בפתק המצטט מהשיר Blue Öyster Cult Mistress of the Salmon Salt (Quicklime Girl), קעקוע שהיה לאמו של סטרייק. בגלל הקשר הזה, סטרייק אומר למשטרה שהוא מאמין שהחבילה נשלחה על ידי מישהו מעברו שלו עם טינה כלפיו.
סטרייק ואלאקוט מגלים ששולח הרגל אחראי גם למספר התקפות אכזריות אחרות. סטרייק מזהה ארבעה חשודים פוטנציאליים מעברו שלדעתו יהיו מסוגלים לפשעים כאלה, אך מכיוון שהמשטרה רוצה להתרכז באחד שסטרייק סבור שהוא הכי פחות סביר, הם יוצאים לחקור את שלושת האחרים. אלאקוט מודיעה לסטרייק שהיא נשרה מהאוניברסיטה עקב טראומה מאונס והרוצח עוקב אחריה ופוצע את אלאקוט קשה בהתקפה. מאוחר יותר, אלאקוט מקבלת החלטה תוך כדי חקירת אחד החשודים שלהם שיש לה השלכות עמוקות ומזעזעות על מערכת היחסים שלהם, כאשר סטרייק מפטר אותה ואז היא יוצאת להתחתן עם ארוסה מתיו. סטרייק טומן מלכודת מוצלחת כדי לתפוס את הרוצח ונוסע כל הלילה כדי להגיע לטקס החתונה של אלאקוט בסוף הרומן.
הרומן הרביעי, לבן קטלני, מתחיל בדיוק באותה נקודה, כשאלאקוט לומדת על לכידתו של סטרייק את הרוצח וכי מתיו מחק את ההודעות של סטרייק אליו, אשר מאמץ מיד את נישואיהם. אלקוט מקבלת את הצעתו של סטרייק לשותפות בשכר בסוכנות, שהופכת לעמוסה מאוד בשל התהילה החדשה של סטרייק, אך היא ממשיכה להיאבק בפוסט טראומה שלה מהאונס שחוותה. שנה לאחר מכן, הסוכנות נשכרת על ידי שר בממשלה כדי לחקור ולעצור ניסיון סחיטה נגדו, אם כי הוא לא מספר לסטרייק או לאלאקוט את פרטי מעשיו. הם מוצאים עדויות למעילה נגד אחד הסוחטים, אבל אז הלקוח שלהם מת בהתאבדות לכאורה. אחד מבנותיו של הלקוח שוכר אז את סטרייק כדי לחקור את המוות, כי היא מאמינה שאמה החורגת עמדה מאחוריו. אלאקוט מגלה שמתיו בוגד בה ועוזבת אותו, הולכת לגור זמנית עם חברתה הבלשית ונסה אקוונסי. כאשר סטרייק מגלה את המניע לרצח, הוא ואלאקוט לוקחים את הראיות שלהם למשטרה. בעודו סוקר את מצב המקרה בסקוטלנד יארד, הרוצח מפתה את אלאקוט למלכודת בכך שהוא מתחזה למתיו המנוכר כעת. אלאקוט מצליחה לעכב את הרוצח מספיק זמן כדי שסטרייק והמשטרה יבינו את המצב ויתערבו. אלאקוט עוברת לגור עם החברים של סטרייק ניק ואילזה לפני שהיא עוברת לגור באופן קבוע עם חברה של אילזה.
הרומן החמישי מתחיל באוגוסט 2013 ומסתיים ב-9 באוקטובר 2014. בזמן שהוא מבקר את דודתו הגוססת ג'ואן, ניגשת לסטרייק אנה פיפס, שרוצה לשכור את שירותיו כדי לחקור את היעלמותה של אמה, מרגוט באמבורו, רופאה כללית בלונדון, כמעט 40 שנה קודם לכן. כתוצאה מההצלחות הקודמות שלהם, סטרייק ואלאקוט (שעדיין שותפה בשכר) מעסיקים כעת שלושה חוקרי חוזים ומנהל משרד. שניהם מתמודדים עם השינויים בחייהם האישיים: סטרייק בגלל מחלת דודתו, איומי התאבדות מצד ארוסתו לשעבר קמפבל (שכעת נשואה ואם לשניים) והניסיונות של אחיו למחצה לגרום לו להשתתף במסיבה לכבוד כוכב הרוק ואביו הביולוגי, ג'וני רוקבי; אלאקוט מתמודדת עם חוסר הפשרנות של מתיו בגירושין, הפוסט טראומה שלה מחמיר וחייה האישיים מעורערים. החשוד העיקרי של המשטרה בהיעלמות מתברר כרוצח סדרתי לא מזוהה אז בשם דניס קריד, הכלוא כעת בכלא ברודמור.
פרדריק פלמר
פרדריק פלמר (באנגלית: Frederick Palmer; 31 בינואר 1862 – 7 באפריל 1934) היה מהנדס בריטי שתכנן את נמל חיפה.
קורמורן סטרייק
ביוגרפיה בדיונית
פיפס נותנת לסוכנות חוזה לשנה כדי לעבור על התיק. עם זאת, הודות לעומס הרב במשרד הקטן, לוקח להם מספר חודשים לנפות את העדים והחוקרים (או את ילדיהם) שנותרו בחיים. במהלך השנה, דודתו של סטרייק מתה, מתיו נותן לאלאקוט גט בגלל שהפילגש/חברה שלו נכנסת להריון. באוגוסט 2014, פיפס ואשתו מסיימים את החוזה, אבל סטרייק ואלאקוט ממשיכים לחקור. הם משיגים בפתאומיות כמה פריצות דרך קטנות, תוך שהם משיגים ראיון עם קריד. סטרייק גורם לו להודות באחד מרציחות הרצח הבלתי מפוענחות האחרונות בהן נחשד זמן רב, לפני שחשף שהוא כבר הסיק את זהות הרוצח האמיתי. חקירת הסוכנות פותרת בכך שני מקרים קרים, ולאחר שהשותפים נמלטים מהסערה התקשורתית שהתעוררה, הם חוגגים יחדיו את יום הולדתה ה-30 של אלאקוט.
פרדריק פלמר
מהלך חייו
פרדריק פלמר נולד בעיירה בויילס בשנת 1862. בשנים 1877 עד 1879 היה שוליה בחברת רכבות. משנת 1883 היה לעוזר מהנדס באותה חברה, בהמשך נתמנה לעוזר מהנדס בחברת הרכבות של מזרח הודו. בשנת 1889 קודם לתפקיד מהנדס בחברה זו. לאחר מכן התמנה למהנדס הראשי של נמל כלכותה. בין השנים 1917 ל-1930 תכנן מספר ב-Isle of Dogs, על גדות נהר התמזה בלונדון.
קורמורן סטרייק
ביוגרפיה בדיונית
הרומן השישי מתרחש בסמוך לסיום הספר קודם. בעקבות חגיגות יום ההולדת של אלאקוט, סטרייק מנסה לנשק אותה. אלאקוט מתרחקת, תגובה אינסטינקטיבית עקב הטראומה מעברה, אך סטרייק טועה בתגובה כגועל אפשרי. הרומן הפוטנציאלי המתפתח ביניהם נעצר בקור וסטרייק מתחיל מאוחר יותר לצאת עם אישה אחרת. אל אלאקוט פונה אדי לדוול, שותף ליצירה של סדרת אנימציה פופולרית ששמה The Ink Black Heart ("לב שחור כדיו"). אידי מבקשת מסוכנות סטרייק לחקור את המשך ההטרדה המקוונת שהופנתה כלפיה על ידי אדם הידוע רק בשם "אנומי", שהטיפול המקוון שלו מקורו במונח המתייחס להיעדר סטנדרטים חברתיים או אתיים רגילים. אלאקוט דוחה את התיק, בין היתר כשהיא מציינת את העובדה שסוכנות סטרייק אינה מתמחה בפשעי סייבר. לדוול נמצא מאוחר יותר מת מדקירה. לאחר מכן, אלאקוט וסטרייק מקבלים בקשה לחקור את המקרה של אלה בחברת ההפקה שמתכננת להפוך את הזיכיון לסרט עלילתי. הם מסבירים שהם כבר בחנו את כל הדרכים האפשריות של חקירת סייבר רגילה וסטרייק ואלאקוט מקבלים לידיהם את המקרה.
פרדריק פלמר
מהלך חייו
בזמן מלחמת העולם הראשונה פעל פלמר במסגרת מיניסטריון החימוש הבריטי וכן שימש כמהנדס יועץ של מיניסטריון התעופה, והחברה שבניהולו, שנקראה "המכון של המהנדסים האזרחיים" (the Institution of Civil Engineers), קיבלה מעמד של חברת ייעוץ למיניסטריון המלחמה. לאחר המלחמה פעלה החברה בהקמת גשרים בלונדון ובקנדה.
קורמורן סטרייק
ביוגרפיה בדיונית
אנומי היא היוצר המשותף של Drek's Game, משחק מקוון חינמי שנוצר על ידי מעריצים המבוסס על אחד מהמשחקים הראשיים "לב שחור כדיו". אנומי חותם על רישומים חדשים למשחק, אבל אלאקוט מצליחה לקבל גישה דרך חשבון שנוצר בעבר. לאחר מכן היא וסטרייק צוללים עמוק לתוך עולם המשחק ואלו הקשורים להפקה של לב השחור כדיו. במהלך חקירתם, הם מגלים שהמשחק הוחדר על ידי חברי The Halvening, קבוצת טרור ימנית קיצונית שמטרידה בעיקר נשים בעלות נטיות שמאלניות ברשת, לעיתים קרובות במטרה לנסות להוביל אותן להתאבדות. למרות שהמשרד שלהם מופצץ על ידי חברי The Halvening, החקירה שלהם מובילה אותם להאמין שלמעשה The Halvening הוא לא הארגון האחראי לרצח של לדוול. בסופו של דבר הם מגלים את אנומי כבנו המתבגר של אחד מאלה הקשורים להפקה ולוכדים אותו בעימות אלים בו הוא מאיים לאנוס ולהרוג את אלאקוט ופוצע את סטרייק קשות. אנומי מתגלה כמעריץ ממורמר שניסה להפעיל שליטה על ההפקה ויחסו הוחמר בשל ההחלטה להעביר את "לב שחור כדיו" מיוטיוב לנטפליקס וליצור סרט עלילתי באורך מלא. כשאלאקוט מבקרת את סטרייק בבית החולים, היא מגלה שכאשר שיפץ את המשרד לאחר ההפצצה, הוא החליף את הלוגו על זכוכית הדלת כך שכעת יהיה כתוב בו "סוכנות הבילוש סטרייק ואלאקוט". לאחר שנפרד לאחרונה מחברתו, הוא מוטרד כשהוא מגלה שאלאקוט יוצאת כעת עם בלש משטרה, מכיוון שהוא עדיין חש כלפיה רגשות רומנטיים סמויים.
פרדריק פלמר
נמל חיפה
בשנת 1919 כתב הגנרל אדמונד אלנבי לממשלת בריטניה שאם בריטניה תקבל מנדט על ארץ ישראל כי אז תהיה הקמת נמל עמוק מים בחיפה כה חשובה שכדאי כבר עתה לבצע סקר מקדים. בהתאם לכך הוחל בעבודה מקדימה ובשנת 1922 פרדריק פלמר מטעם חברת בניית הנמלים "רנדל, פלמר וטריטון" (RENDEL PALMER & TRITTON) סקר את חופי הארץ לפי בקשת שלטונות המנדט הבריטי ואישר כי חיפה היא המקום המתאים ביותר לנמל עמוק מים. תוכניות הנמל אושרו בשנת 1925 ושנה לאחר מכן אישר הפרלמנט הבריטי מלווה, שמתוכו הוקצו מיליון ורבע לירות שטרלינג לבניית הנמל. הליכי מימוש המלווה וסיבות פוליטיות בארץ ישראל ובבריטניה גרמו לדחיית תחילת העבודה על הנמל עד לשנת 1927. עד אז היה במקום רק מעגן החוף, שנבנה על ידי העות'מאנים בשנת 1905 ליד אזור תחנת הרכבת.
קורמורן סטרייק
עיבוד טלוויזיוני
הספרים עובדו לסדרת טלוויזיה ששודרה ברשת BBC מאוגוסט 2017, בכיכובו של טום ברק.
פרדריק פלמר
נמל חיפה
ב-31 באוקטובר 1933 הוכרז רשמית על פתיחת הנמל. הפתיחה תוכננה כטקס רשמי בנוכחות מוזמנים רבים מנכבדי הארץ יהודים וערבים, אך בגלל מאורעות אוקטובר 1933 שפרצו ביפו ב-27 באוקטובר והסתיימו בחללים משני הצדדים, החליטו מתכנני הטקס לבטל את החגיגות ולהסתפק בטקס רשמי ומצומצם. פרדריק פלמר לא האריך ימים לאחר מכן ונפטר בשנת 1934. על שמו נקראה הכניסה הראשית לנמל (בשעתו) והרחוב המוליך אליה: "שער פלמר".
The Outfield
The Outfield (בעברית "האאוטפילד" ובתרגום חופשי: "שדה החוץ") הייתה להקת רוק אנגלית שמקורה בלונדון, אנגליה. הלהקה זכתה להצלחה באמצע שנות השמונים וזכורה בעיקר בזכות הסינגל המצליח שלה, "Your Love". הרכב הלהקה כלל את הגיטריסט ג'ון ספינקס, הסולן והבסיסט טוני לואיס והמתופף אלן ג'קמן.
הם חוו חוויה יוצאת דופן עבור להקה בריטית בכך שהם זכו להצלחה מסחרית בארצות הברית, אך מעולם לא בארץ מולדתם. הלהקה החלה להקליט באמצע שנות השמונים, והוציאה את אלבומה הראשון, Play Deep, בשנת 1985 באמצעות קולומביה רקורדס. האלבום הגיע למספר 9 ברשימת בילבורד 200 ואז הגיע לפלטינה משולשת בארצות הברית. סינגל הלהקה "Your Love" הגיע למספר 6 על לוח המודעות הוט 100 וכן למקום ה- 7 במצעד הרוק של המיינסטרים, וזה הפך לשיר הדגל שלהם. הלהקה המשיכה להקליט ולעשות סיבוב הופעות בשנות השמונים עד תחילת שנות התשעים. בעוד באלבומים הבאים "Bangin" ו"-Voices of Babylon" נצפו כמה הצלחות במצעדים, הפופולריות של הקבוצה דעכה.
המתופף אלן ג'קמן עזב וכעת כצמד הם הקליטו את "Diamond Days" בשנת 1991. לאחר התגובה המאכזבת לאלבומם Rockeye מ-1992, שייצג מעבר לעבר רוק מתקדם ורוק ארנה, הקבוצה התפרקה למעשה בשנות התשעים. הם חזרו לטייל בשנת 1998, ולאחר מכן הוציאו שני אלבומים חיים דרך אתר האינטרנט שלהם, יחד עם אלבום אולפן חדש, "Any Time Now" בשנת 2004, שיצא מאוחר יותר מחדש בשנת 2006. בשנת 2011 הוציאה הלהקה את אלבומה האחרון, Replay, כאשר המתופף המקורי אלן ג'קמן הצטרף מחדש ללהקה. ספינקס נפטר בשנת 2014 ולאחריו הקבוצה התפרקה רשמית. ב־22 במרץ 2018 הודיע הזמר/בסיסט טוני לואיס על אלבום סולו בשם "Out of the Darkness", אשר יצא ב־29 ביוני 2018 באמצעות מדיסון רקורדס.
אידה נודאק
אידה נודאק (Ida Noddack) (25 בפברואר 1896 – 24 בספטמבר 1978) הייתה כימאית ופיזיקאית גרמנית, מראשונות הפיזיקאיות בגרמניה. הייתה שותפה, יחד עם בעלה לעתיד ואלטר נודאק, ואחרים, בגילוי היסוד הכימי רניום.
ביוגרפיה
נולדה כאידה טאק. קיבלה את התואר דוקטור לפיזיקה בשנת 1921 מהאוניברסיטה הטכנולוגית של ברלין.
חזתה את המהפכה המדעית של 1938–1939 כאשר פרסמה כבר בשנת 1934 את השערתה לפיה "ייתכן שבעת הפגזת יסודות כבדים בנייטרונים, יסודות אלו מתפרקים למספר רכיבים גדולים, שהם בוודאי איזוטופים של יסודות מוכרים, אבל לא שכנים (בטבלה המחזורית) של היסודות שהופגזו" – כלומר, ביקוע גרעיני – אלא שהשערה זו לא זכתה לתשומת לב מספקת. האפשרות כי גרעיני אטומים כבדים יתפרקו ליסודות קלים יותר נחשבה לתאוריה בלתי-קבילה לחלוטין.
הבחירות לרשויות המקומיות בישראל (2023)
הבחירות לרשויות המקומיות בישראל צפויות להיערך ביום שלישי, 31 באוקטובר 2023, ט"ז בחשוון ה'תשפ"ד, כאשר ביום זה יתקיים יום שבתון בתחומי הרשויות בהן נערכות הבחירות. יעמדו לבחירה מועצות העירייה, מועצות מקומיות, מועצות אזוריות וכן ראשיהן של כל רשויות מקומיות אלו. במקומות בהם אף לא אחד מן המועמדים לראשות הרשות המקומית עבר את רף 40% מקולותיהם של המצביעים, יתקיים שבועיים לאחר מכן, ביום שלישי, 14 בנובמבר 2023, א' בכסלו ה'תשפ"ד, סיבוב שני לבחירה בין שני המועמדים שצברו את מירב הקולות בסיבוב הראשון.
בהתאם לחוקי הבחירות לרשויות המקומיות, נדרשים הבוחרים לבחירה כפולה בעיריות ומועצות מקומיות, ובחירה משולשת במועצות אזוריות – בפתק הצבעה צהוב לראש הרשות, ובפתק לבן לרשימה למועצת הרשות ובמועצות אזוריות פתק כחול לוועד המקומי. פתק כחול משמש גם לבחירת ועד רובע עירוני במקומות בהם הוא קיים. על פי החוק, ראש רשות ומועצת רשות שנבחרו בבחירות יתחילו לכהן 21 ימים לאחר יום בחירתם.
פנקס הבוחרים
הזכות להשתתף בבחירות נתונה לכל אזרח ישראל או תושב קבע אשר ביום הבחירות מלאו לו 17 שנים לפחות, דהיינו מי שנולד עד ליום ט' בחשוון ה'תשס"ז (31 באוקטובר 2006) ועד בכלל. זאת בניגוד לבחירות לכנסת, בהן נתונה הזכות רק לאזרחים ורק מגיל 18 שנים.
כל אדם רשאי להשתתף בבחירות ברשות מקומית אחת בלבד, בה יהיה רשום 47 ימים לפני הבחירות, ביום 14 בספטמבר 2023, אולם מי שיהיה רשום בתקופת 18 החודשים שקדמו לבחירות, ברשות מקומית אחרת שבה התקיימו בחירות בתקופה זו, אינו יכול להשתתף בבחירות.
ביולי 2023 שונה ששינה את מועד שליפת פנקס הבחירות הקובע, מ-40 ל-47 יום לפני הבחירות וכן את מועד הגשת הרשימות מ-34 ל-40 לפני הבחירות.
רקע והיערכויות ברמה הארצית
הבחירות המקומיות יעסקו בעיקר בנושאים מקומיים ומרבית הרשימות שיתמודדו תהיינה מקומיות ולא סיעות בת של מפלגות ארציות, אך יש נושאים שמשותפים לרבות מהרשויות המקומיות.
הבחירות המקומיות יערכו על רקע משבר פוליטי חריף שהתרחש בישראל החל משנת 2019 ועד 2022 ובמהלכו התקיימו תוך שלוש שנים 5 מערכות בחירות לכנסת, והרכב המפלגות, שחלקן הגדול פעל והתמודד גם במישור המקומי, היה שונה בסופו באופן משמעותי מבתחילתו. מאז בחירות 2018 ועד סיום המשבר הוקמו מפלגות חדשות שיוצגו בכנסת וחלקן אף בממשלה ולא היו קיימות לפניו כדוגמת ימינה (הימין החדש) שהייתה מפלגת השלטון אך בסופו של דבר כשלה בקלפי, או כחול לבן (חוסן לישראל) ותקווה חדשה שבסופו של דבר התאחדו לרשימת המחנה הממלכתי ומנגד היו מפלגות שפעלו בהצלחה במישור המקומי אך נחלשו בזמן המשבר ובסופו כבר לא יוצגו בכנסת כדוגמת הבית היהודי, מרצ או המפלגה הירוקה (התנועה הירוקה) ואף היו מפלגות שיוצגו בכנסת וברשויות המקומיות והתפרקו למעשה כדוגמת כולנו.
במשטרת ישראל נערכים על מנת לספק מעטפת הגנה למתמודדים שיש כלפיהם איום, בעיקר בקרב המגזר הערבי, מצד ארגוני פשיעה שונים.
ביולי 2023 חתם שר הפנים משה ארבל על צו לקביעת מספר חברי העיריות והמועצות המקומיות בבחירות.
הגשת הרשימות תתקיים בימים 20 ו-21 בספטמבר 2023, ה' וו' בתשרי התשפ"ד.
מועצות אזוריות
בישראל קיימות 54 מועצות אזוריות והן רשויות מקומיות המורכבת משני רבדים שלטוניים, רובד מקומי. במועצות האזוריות מתקיימת ברוב היישובים הצבעה ב-3 פתקים. פתק לראש המועצה, פתק לנציגי היישוב במליאת המועצה האזורית ופתק לרשימה בוועד המקומי. הבחירות יתקיימו ב-53 מועצות אזוריות.
אל-בטוף
ראש מועצה אזורית אל-בטוף המכהן הוא עאהד רחאל, שנבחר לראשונה לתפקיד ב-2018.
בבחירות 2018 נבחרו למועצה 8 חברים: 2 מואדי אל-חמאם ורומת אל-הייב, אחד מרומאנה ושלושה מעוזייר.
אל קסום
ראש מועצה אזורית אל קסום המכהן הוא סלאמה אל אטרש מסעווה, שנבחר לראשונה ב-2018 בסיבוב שני.
מולו מתמודדים באדיר אל סיד, סלאח אל סעיד ועבדול בסיט אל-תראבין מתראבין א-צאנע.
למליאת המועצה נבחרו ב-2018 10 חברים: 2 נציגים מאום בטין, אל סייד וסעווה כל אחד ועוד נציג מכל ישוב במועצה.
אלונה
ראש המועצה האזורית אלונה, אריה שרון, מכהן ברציפות בתפקיד זה מאז 1999.
למליאת המועצה נבחרו ב-2018 תשעה נציגים, 3 מכל אחד מ-3 יישובי המועצה.
אשכול
ראש מועצה אזורית אשכול המכהן הוא גדי ירקוני, המכהן בתפקיד מאז נבחר לראשונה בבחירות מיוחדות ביוני 2015. מולו מתמודדים תמר קדם סימן טוב מניר עוז, עופר מימון מיבול וסגן ראש המועצה דודי אלון מיתד.
למליאת המועצה נבחרו ב-2018 31 חברים: 2 מבארי ועין הבשור כל אחד ועוד נציג אחד מכל ישוב במועצה חוץ מנווה, בני נצרים, אוהד וסופה.
באר טוביה
ראש מועצה אזורית באר טוביה המכהן הוא קובי אביבי מכפר אחים. עוד הודיעו שיתמודדו: דרור שור מביצרון, ראש המועצה לשעבר, עדי נאמן מניר בנים, גל זנדני ממושב ינון, עו"ד רחל פרץ גלאם משדה עוזיהו ובן כהן מאביגדור.
למליאת המועצה נבחרו ב-2018 22 נציגים, אחד מכל יישוב במועצה, למעט כפר הנוער החקלאי כנות.
בוסתאן אל מרג'
למליאת המועצה נבחרו ב-2018 שבעה נציגים: 1 מדחי, ו-2 נציגים מכל אחד מהיישובים האחרים במועצה - נין, כפר מצר וסולם.
בני שמעון
ראש מועצה אזורית בני שמעון המכהן הוא ניר זמיר מקיבוץ להב, שנבחר לראשונה ב-2018.
למליאת המועצה נבחרו ב-2018 15 נציגים: שני נציגים ממשמר הנגב וחצרים כל אחד ועוד נציג אחד מכל יישוב במועצה.
ברנר
ראש מועצה אזורית ברנר, דורון שידלוב, המכהן בתפקיד מאז 2012, היה המתמודד היחיד לראשות המועצה ב-2018 והוכרז בהן כזוכה בבחירות.
למליאת המועצה נבחרו ב-2018 15 נציגים: 3 מבית אלעזרי, 2 ממושב בניה, 5 מגבעת ברנר, 1 מגיבתון, 3 מקדרון ונציגה שייצגה "אזור עודף" של יישובים קטנים.
גדרות
ראש מועצה אזורית גדרות המכהן הוא יוסי קנדלשיין. מולו מתמודדים שי סולם מגן הדרום, ראובן גמזון מעשרת וערן גלזר ממשגב דב.
למליאת המועצה נבחרו ב-2018 17 נציגים: 4 מעשרת, 3 מכפר אביב ועוד 2 נציגים מכל ישוב במועצה.
גולן
ראש מועצה אזורית גולן המכהן הוא חיים רוקח מנוב, שנבחר לראשונה לתפקיד בסיבוב שני ב-2018. אורי קלנר מרמת מגשימים, מי ששימש בעבר כסגן ראש המועצה, הודיע על מועמדותו לתפקיד.
לקראת בחירות אלו נוסף לשטח המועצה היישוב רמת טראמפ.
למליאת המועצה נבחרו ב-2018 30 נציגים, אחד מכל ישוב במועצה חוץ מהישוב הקהילתי נמרוד והמושב נווה אטי"ב.
גוש עציון
ראש מועצה אזורית גוש עציון המכהן שלמה נאמן מכרמי צור, שנבחר לראשונה לתפקיד בבחירות מיוחדות בפברואר 2017. מולו מתמודדים ירון רוזנטל מכפר עציון, שהפסיד לנאמן בבחירות הקודמות, וחברת הכנסת לשעבר שולי מועלם מנווה דניאל.
למליאת המועצה נבחרו ב-2018 14 נציגים, אחד מכל ישוב במועצה.
גזר
ראשת מועצה אזורית גזר המכהנת היא רותם ידלין מכרמי יוסף, שנבחרה לראשונה לתפקיד ב-2018.
למליאת המועצה נבחרו ב-2018 28 נציגים, 2 מבית חשמונאי, כרמי יוסף ונוף איילון כל אחד ועוד נציג מכל ישוב במועצה.
גן רווה
ראש מועצה אזורית גן רווה המכהן הוא שלמה אלימלך, המכהן בתפקיד מאז 1991. מתמודדים השנה: מיכל שקורי מהיישוב אירוס, תא"ל במילואים שלמה שש מהישוב אירוס אשר התמודד על ראשות המועצה ללא הצלחה ב-2018 וחבר מליאת המועצה משה מאיר מגאליה.
למליאת המועצה נבחרו ב-2018 15 נציגים מ-9 יישובי המועצה.
דרום השרון
ראשת המועצה האזורית דרום השרון המכהנת היא אושרת גני גונן, שנבחרה לראשונה לתפקיד ב-2018.
למליאת המועצה נבחרו ב-2018 40 נציגים מ-31 יישובי המועצה.
הגלבוע
ראש מועצה אזורית הגלבוע המכהן הוא עובד נור מעין חרוד איחוד, אשר נבחר לראשונה לתפקיד בבחירות מיוחדות שהתקיימו ב-2015. שניר פרידמן ממושב רמת צבי הודיע כי יתמודד. גם דני עטר, מי שכיהן בעבר כראש המועצה, חבר הכנסת ויו"ר קרן קיימת לישראל, הכריז על התמודדותו. גם הדס שקד, תושבת גן נר, הודיעה כי תתמודד.
למליאת המועצה נבחרו ב-2018 36 נציגים מ-33 יישובי המועצה.
הגליל העליון
ראש מועצה אזורית הגליל העליון המכהן, גיורא זלץ מלהבות הבשן, הודיע בדצמבר 2022 כי לא יתמודד לתקופת כהונה שלישית. חברת המליאה גלית אורי מקיבוץ קדרים הודיעה באפריל 2023 כי תתמודד על ראשות המועצה. עוד הכריזו על התמודדות אסף לנגלבן מכפר סאלד, זוהר ליפקין מקיבוץ הגושרים שמתמודדת בתמיכת ד"ר טל ישראלי ששקל קודם לכן להתמודד בעצמו וד"ר אורית דגני דיניסמן משניר.
הגליל התחתון
ראש מועצה אזורית גליל תחתון המכהן הוא ניצן פלג משדמות דבורה, שנבחר לראשונה לתפקיד ב-2018.
למליאת המועצה נבחרו ב-2018 16 נציגים מ-18 יישובי המועצה.
הערבה התיכונה
ראש מועצה אזורית הערבה התיכונה הוא מאיר צור שהוכרז כראש המועצה ב-6 באפריל 2021 לאחר שהיה מועמד יחיד בבחירות מיוחדות לראשות המועצה שהוכרזו עקב התפטרותו של ראש המועצה אייל בלום.
למליאת המועצה נבחרו ב-2018 7 נציגים, אחד מכל יישוב במועצה פרט לעיר אובות.
הר חברון
ראש מועצה אזורית הר חברון, יוחאי דמרי, מעתניאל משמש בתפקיד זו קדנציה שנייה. ב-21 במאי הודיע דמרי כי הוא לא יתמודד על קדנציה נוספת. ארי אודס, תושב מצפה עשהאל ומזכיר היישוב טנא עומרים, ואלירם אזולאי מסנסנה, הודיעו על התמודדותם לתפקיד.
למליאת המועצה נבחרו ב-2018 15 נציגים, אחד מכל יישוב במועצה פרט לאביגיל.
זבולון
ראש מועצה אזורית זבולון עמוס נצר מרמת יוחנן נבחר לראשונה לתפקיד ב-2018 בסיבוב שני.
חבל אילות
ד"ר חנן גינת משמש כראש מועצה אזורית חבל אילות מאז נבחר בבחירות מיוחדות ביוני 2016. בבחירות 2018 הוא הוכרז כראש המועצה לאחר שהיה המועמד היחיד.
למליאת המועצה נבחרו ב-2018 13 נציגים, אחד לכל יישוב, למעט קיבוץ יטבתה שיוצג על ידי 2 נציגים בזכות גודלו היחסי.
חבל יבנה
ראש מועצה אזורית חבל יבנה, משה ליבר, נבחר לקדנציה שנייה בבחירות 2018. מולו יתמודד סגנו סא"ל במיל' יששכר מקונן מניר גלים, שמתמודד מטעם סיעת הציונות הדתית.
למליאת המועצה נבחרו ב-2018 11 נציגים מ-7 יישובי המועצה.
חבל מודיעין
ראש מועצה אזורית חבל מודיעין המכהן הוא שמעון סוסן.
למליאת המועצה נבחרו ב-2018 30 נציגים: 3 מלפיד, 2 מאחיסמך, ברקת, מזור ונחלים כל אחד ועוד נציג אחד מכל יישוב במועצה.
חוף אשקלון
ראש מועצה אזורית חוף אשקלון הוא איתמר רביבו, שנבחר לראשונה לתפקיד בסיבוב שני ב-2018. מולו מתמודדת אילנית וואהל מניצן הישנה.
למליאת המועצה נבחרו ב-2018 20 נציגים מ-21 יישובי המועצה פרט לכפר סילבר.
חוף הכרמל
ראש מועצה אזורית חוף הכרמל הוא אסיף איזק מקיבוץ החותרים, שנבחר לתפקיד ברוב גדול ב-2018. איזק הודיע כי יתמודד לכהונה נוספת והשיק את קמפיין הבחירות שלו במאי 2023. מולו מתמודד אלחנן שוורץ מכרם מהר"ל.
למליאת המועצה נבחרו ב-2018 33 נציגים מ-23 יישובי המועצה.
חוף השרון
ראש המועצה האזורית חוף השרון, אלי (אליהו) ברכה, המכהן בתפקיד מאז שנת 2009 התמודד כמועמד יחיד בבחירות 2018 והוכרז כזוכה.
למליאת המועצה נבחרו ב-2018 12 נציגים מכל יישוב במועצה פרט ליקום.
לב השרון
ראש מועצה אזורית לב השרון, עמיר ריטוב, מכהן בתפקיד ברציפות מאז 2007. מולו מתמודדים לביא זמיר מיעף, רונן סלטון ממשמרת, וניסים בן עזוז מפורת.
למליאת המועצה נבחרו ב-2018 18 נציגים, אחד מכל יישוב במועצה.
לכיש
דני מורביה, המכהן כראש מועצה אזורית לכיש מאז 2004, הודיע בנובמבר 2022 כי לא יתמודד לכהונה נוספת. לראשות המועצה מתמודדים: עו"ד שלום יפרח ממושב עוצם, בועז שלמה ממושב שחר, אל"ם עמיר אלנברג מאליאב ומנכ"ל המועצה עד הבחירות חן גוטרמן.
במאי 2023 הודיע סגן המועצה אבי דיאמנט ממושב לכיש כי יתמודד אך פרש מהמרוץ בתחילת אוגוסט והעביר את תמיכתו לחן גוטרמן.
למליאת המועצה נבחרו ב-2018 19 נציגים, אחד מכל יישוב במועצה.
מבואות החרמון
ראש מועצה אזורית מבואות החרמון המכהן הוא בני בן מובחר, שנבחר ב-2018 לקדנציה רביעית. מולו מתמודד איתי חיניץ מהמושב רמות נפתלי.
למליאת המועצה נבחרו ב-2018 13 נציגים, אחד מכל יישוב במועצה.
מגידו
ראש מועצה אזורית מגידו, איציק חולבסקי מעין השופט, המשמש בתפקיד תקופת כהונה שנייה הודיע כי יתמודד לראשות המועצה גם בבחירות 2023 והוא ראש המועצה הראשון בתולדות מועצה אזורית מגידו המתמודד לקדנציה שלישית. עוד הכריזו על התמודדותם רותי באום מקיבוץ גבעת עוז, יעלה חגי-לוי ממושב עין העמק, גיל לין מקיבוץ משמר העמק, אשר מכהן בשנים האחרונות כמנכ"ל איגוד התעשייה הקיבוצית ועידית אריאל, בתו של ראש המועצה לשעבר מיכאל פרופר-פלד (1974–1980), שאף היא גרה בגבעת עוז.
למליאת המועצה נבחרו ב-2018 13 נציגים, אחד מכל יישוב במועצה.
מגילות ים המלח
ראש מועצת מועצה אזורית מגילות ים המלח, אריה כהן, המכהן בתפקיד מ-2015, התמודד ב-2018 לראשות המועצה כמועמד יחיד והוכרז כזוכה.
למליאת המועצה נבחרו ב-2018 11 נציגים מ6 יישובי המועצה.
מטה אשר
ראש מועצה אזורית מטה אשר הוא משה דוידוביץ' מבוסתן הגליל, שנבחר לראשונה לתפקיד ב-2018.
מטה בנימין
ראש מועצה אזורית מטה בנימין, ישראל גנץ מפסגות, נבחר לראשונה לתפקיד ב-2018. מלבדו, הכריזו על התמודדות בבחירות אפי שרון ממעלה מכמש, שהתמודד בבחירות הקודמות מול גנץ אך פרש באמצע המירוץ, וקובי אלירז מעלי, לשעבר יועץ שר הביטחון לענייני התיישבות.
מטה יהודה
למליאת המועצה, הגדולה במספר היישובים בארץ, נבחרו ב-2018 שישים נציגים. כל יישוב יוצג על ידי נציג בודד, למעט צור הדסה שיוצגה על ידי 3 נציגים.
באפריל 2022 חתמה שרת הפנים על החלטה עקרונית להעניק לצור הדסה מעמד עצמאי של מועצה מקומית,, במרץ 2023 החל משרד הפנים בהליך מזורז כדי לסיים את התהליך חרף התנגדות התושבים והגירעון הצפוי. וביוני הופרד היישוב רשמית מהמועצה האזורית ומונתה לה ועדה קרואה.
מנשה
ראש מועצה אזורית מנשה אילן שדה, המכהן בתפקיד מ-1992 היה המועמד היחיד לתפקיד ב-2018 והוכרז כראש המועצה.
למליאת המועצה נבחרו ב-2018 41 נציגים מ-24 יישובי המועצה פרט לגבעת חביבה. בראשון לאוגוסט 2023, השיק אברהם שלמה (אביש) מהישוב תלמי אלעזר, את קמפיין הבחירות שלו לראשות המועצה.